**二(上) 每周一詩**

**1. 鹿柴 – 唐‧王維**

**空山不見人，但聞人語響。**

**返景入深林，復照青苔上。**

**2. 竹里館 – 唐‧王維**

**獨坐幽篁裡，彈琴復長嘯。**

**深林人不知，明月來相照。**

**3. 送別 – 唐‧王維**

**山中相送罷，日暮掩柴扉。
春草明年綠，王孫歸不歸？**

**4. 相思 – 唐‧王維**

**紅豆生南國，春來發幾枝？
願君多採擷，此物最相思。**

**5. 雜詩 – 唐‧王維**

**君自故鄉來，應知故鄉事。**

**來日綺窗前，寒梅著花未？**

**6. 送崔九 – 唐‧裴迪**

**歸山深淺去，須盡丘壑美。
莫學武陵人，暫游桃源裡。**

**7. 終南望餘雪 – 唐‧祖詠**

**終南陰嶺秀，積雪浮雲端。
林表明霽色，城中增暮寒。**

**8. 宿建德江 – 唐‧孟浩然**

**移舟泊煙渚，日暮客愁新。
野曠天低樹，江清月近人。**

**9. 春曉 – 唐‧孟浩然**

**春眠不覺曉，處處聞啼鳥。**

**夜來風雨聲，花落知多少？**

**10. 夜思 – 唐‧李白**

**床前明月光，疑是地上霜。**

**舉頭望明月，低頭思故鄉。**

**空山不見人，但聞人語響。**

**返景入深林，復照青苔上。**

**二(下) 每周一詩**

**1. 怨情 – 唐‧李白**

**美人卷珠簾，深坐蹙蛾眉。
但見淚痕濕，不知心恨誰？**

**2. 玉階怨 – 唐‧李白**

**玉階生白露，夜久侵羅襪。**

**卻下水晶簾，玲瓏望秋月。**

**3. 八陣圖 – 唐‧杜甫**

**功蓋三分國，名成八陣圖。
江流石不轉，遺恨失吞吳。**

**4. 登鸛雀樓 – 唐‧王之渙**

**白日依山盡，黃河入海流。
欲窮千里目，更上一層樓。**

**5. 送靈澈 – 唐‧劉長卿**

**蒼蒼竹林寺，杳杳鐘聲晚。
荷笠帶斜陽，青山獨歸遠。**

**6. 彈琴 – 唐‧劉長卿**

**泠泠七絃上，靜聽松風寒。
古調雖自愛，今人多不彈。**

**7. 送上人 – 唐‧劉長卿**

**孤雲將野鶴，豈向人間住？
莫買沃洲山，時人已知處。**

**8. 秋夜寄邱員外 – 唐‧韋應物**

**懷君屬秋夜，散步詠涼天。
空山松子落，幽人應未眠。**

**9. 聽箏 – 唐‧李端**

**鳴箏金粟柱，素手玉房前。**

**欲得周郎顧，時時誤拂絃。**

**10. 新嫁娘 – 唐‧王建**

**三日入廚下，洗手作羹湯。**

 **未諳姑食性，先遣小姑嘗。**